મળતી માહિતી અનુસાર વસ્ત્રાપુર પોલીસ સ્ટેશનના પી.આઇ. આર.પી. ઘરસં‌િઠયા અને પીએસઆઇ એમ.એ. વાઘેલાને બાતમી મળી હતી કે એસ.જી. હાઇવે પર થલતેજ સ્મશાનગૃહ પાસે કેટલાક શખસો કારમાં જૂની રદ થયેલી નોટો વટાવવા આવવાના છે, જેના આધારે પોલીસે થલતેજ ચાર રસ્તા પાસે વોચ ગોઠવી હતી. દરમ્યાનમાં એક ‌િસ્વફટ, એસયુવી અને અલ્ટો કાર આવી હતી, જેમાં શંકા જતાં પોલીસે તપાસ કરતાં થેલાઓમાંથી જૂની રૂ.પ૦૦ અને ૧૦૦૦ના દરની રદ થયેલી નોટો મળી આવી હતી. નોટો બાબતે પૂછપરછ કરતાં તેઓએ કોઇ જવાબ ન આપતાં તેઓને પોલીસ સ્ટેશન લાવી પૂછપરછ કરતાં તેઓનાં નામ રૂપેશ પ્રફુલ્લચંદ્ર શાહ (રહે. બોધી એપાર્ટમેન્ટ, વેજલપુર), હસમુખભાઇ પટેલ (રહે. વૈકુંઠ-૧, વાઘોડિયા રોડ, વડોદરા), બળદેવભાઇ પટેલ (રહે. રામબાગ સોસાયટી, હિંમતનગર), મોઇનુદ્દીન ફારુકી (રહે. પાડા પોળ, પાટણ), સંજય પટેલ (રહે. ગામ-લાડોલ, વિજાપુર), વિરાજ ખટીક (રહે. આશાપુરીનગર, વડોદરા) અને અશોક રામજીભાઇ પટેલ (રહે. વૈકુંઠ-૧, વાઘોડિયા રોડ, વડોદરા) હોવાનું જણાવ્યું હતું. સાતેય શખસો અલગ અલગ વ્યવસાય સાથે સંકળાયેલા છે. કમિશન પર તેઓ આ રદ થયેલી નોટોને વટાવવા માટે આવ્યા હતા. ૧પ ટકા કમિશનની લાલચે તેઓ આ નોટો વટાવવાના હતા.